**Shandong Taishan FC** (1956–) er en kinesisk fotballklubb som spiller i Kinesisk superliga der den har vunnet både liga og cup.

De spiller hjemmekampene på Jinan Olympiastadion (innviet 2009) med plass til 57 000 tilskuere.

Den ble startet i 1956 av de lokale myndigheter i byen Jinan (hovedstad i provinsen Shandong) som amatør under navnet **Shandong Provinslag**. Laget vant ingenting spesielt, før i 1979 da de vant Kinalekene mot Beijing FC. De rykket i 1993 opp til den nystartede proffligaen (*Jia A*) som startet i 1994. De endret navn til **Shandong Jinan Taishan FC**. Etter ett år med problemer ble navnet **Jinan Taishan FC** og de vant FA-cupen mot Shanghai FC 1995, hvilket brakte nye sponsorer fra tobakksindustrien og cupsølv i 1996. Navnet *Taishan* kommer av Taishanfjellet like ved.

I 1998 kjøpte Shandong Electrics seg inn og navnet ble **Shandong Luneng FC**, de vant The Double i 1999 under den serbiske trener Slobodan\_Santrač (1946–2016). Dessverre viste det seg i 2013 at dommerkomiteens leder Zhang Jianqiang hadde fått 400 000 Yuan for å velge ut en Shandong-vennlig dommer til cupfinalen. Laget fikk 1 million Yuan i bot men beholdt tittelen.

De har siden vunnet meget. I alt har de vunnet Toppdivisjonen i 1999, 2006, 2008, 2010 og FA-cupen i 1995, 1999, 2004, 2006 og 2014.

Blant de mer kjente spillere nevnes OL-landslagsspilleren Cui Peng som i 2007 ble utestengt på grunn av fyllekjøring. Brasils tidligere landslagssjef Mano Menezes overtok som trener i 2016 etter brasilianske Cuca (trener 2014–15), men ga seg etter 11 kamper, etterfulgt av tyskeren Felix Magath. Den aldrende italiener Graziano Pellè ble mobbet av tilhengerne da han kom til klubben i juli 2016, til en pris av 130 millioner kroner til Southampton FC.

* Siniša Radanović, 2010 Siniša Radanović, 2010
* Kamp mot brasilianske Palmeira i 2015 Kamp mot brasilianske Palmeira i 2015
* Hjemmebanen, mot japanske Gamba Osaka i AFC Champions League, 2009 Hjemmebanen, mot japanske Gamba Osaka i AFC Champions League, 2009

Referanser
----------

1. ↑  Fullt navn i 2016 er *Shandong Luneng Mount Tai Electric Equipment Co. Ltd.*, jamfør nettstedet made-in-china.com, sist lest den 22. oktober 2016.
2. ↑  «鲁能申花险些降级！张剑力主却遭反对无奈放弃». sports.163.com. 21. februar 2013. Besøkt 9. november 2014.
3. ↑  «China bans former soccer chiefs for life, slaps heavy fines on clubs». news.xinhuanet.com. 18. februar 2013. Besøkt 9. november 2014.
4. ↑  *Fotballspiller fyllekjørte* i Aftenposten den 19. juli 2007.
5. ↑  «CSL: Mano Menezes resigns from Shandong Luneng - Goal.com». *Goal.com* **(engelsk)**. 7. juni 2016. Besøkt 23. oktober 2016.
6. ↑  «Pelle mobbed by Shandong Luneng fans as striker lands in China». *Mail Online*. Besøkt 23. oktober 2016.
7. ↑  *Pellè neste stornavn til Kina* i NTB tekst den 11. juli 2016.

| * v
* d
* r
Superligaen i Kina 2022 |
| --- |
|  | 
* Beijing Guoan
* Cangzhou Mighty Lions
* Changchun Yatai
* Chengdu Rongcheng
* Chongqing Liangjiang Athletic
* Guangzhou
* Guangzhou City
* Hebei
* Henan Songshan Longmen
* Meizhou Hakka
* Shandong Taishan
* Shanghai Port
* Shanghai Greenland Shenhua
* Shenzhen
* Tianjin Jinmen Tiger
* Wuhan
* Wuhan Three Towns
* Zhejiang

 | Kinas flagg |